Frank Corrado

Frank Corrado (s. 26. maaliskuuta 1993 Toronto, Ontario, Kanada) on kanadalainen jääkiekkoilija. Corrado on Vancouver Canucksin viidennen kierroksen varaus vuodelta 2011. Corrado pelasi neljä kautta Canucksin organisaatiossa ennen kuin hänet poimittiin siirtolistalta kotikaupunkinsa joukkueeseen Toronto Maple Leafsiin lokakuussa 2015. Hän on pelannut pääosan urastaan farmisarja AHL:ssä.

 Pelaajaura 
 Junioriura 
Corrado varattiin CHL:n varaustilaisuudessa toisella kierroksella 25. pelaajana OHL-joukkue Sudbury Wolvesiin. 

Tulokaskaudellaan Ontario Hockey Leaguessa Corrado pelasi 63 ottelua, joissa teki yhden maalin. Seuraavalla kaudella hän pelasi 67 ottelua ja oli sivussa vain yhdestä runkosarjaottelusta. Hän teki neljä maalia sekä yhteensä 30 tehopistettä. Pudotuspeleissä hän teki yhden maalin ja neljä syöttöpistettä kahdeksassa ottelussa.

Corrado varattiin Vancouver Canucksiin viidennellä kierroksella 150. pelaajana vuoden 2011 NHL:n varaustilaisuudessa. Ensimmäisen onnistuneen harjoitusleirin jälkeen Canucks ja Corrado solmivat kolmivuotisen tulokassopimuksen 23. syyskuuta 2011. Corrado jatkoi pelaamista Sudburyssa.

Corrado debytoi ammattilaistasolla 7. huhtikuuta 2012 Chicago Wolvesissa sen jälkeen, kun Sudbury oli tippunut jatkosta OHL:n pudotuspeleissä. Corrado pelasi Wolvesissa neljä runkosarjaottelua, joissa teki yhden syöttöpisteen. Hän pelasi myös kaksi pudotuspeliottelua ennen kuin San Antonio Rampage tiputti Chicagon jatkosta.

8. tammikuuta 2013 Corrado kaupattiin Sudburysta Kitchener Rangersiin. 15. huhtikuuta 2013 Corrado siirtyyi Chicago Wolvesiin.

 Ammattilaisura 
22. huhtikuuta 2013 Corrado teki NHL-debyyttinsä ottelussa Chicago Blackhawksia vastaan. Hänelle kertyi jääaikaa 17.20 minuuttia, jonka aikana hän sai tilastoihinsa kolme taklausta. Canucks peluutti häntä pudotuspelien ensimmäisellä kierroksella San Jose Sharksia vastaan, jonka seurauksena hänen sopimuksestaan kului ensimmäinen vuosi.

Corrado teki uransa ensimmäisen maalinsa NHL:ssä 14. huhtikuuta 2014 ohittaessaan rannelaukauksella Calgary Flamesin maalivahti Karri Rämön.

5. lokakuuta 2015 Canucks asetti Corradon siirtolistalle, josta Toronto Maple Leafs poimi hänet seuraavana päivänä. Corrado kommentoi hänen "unelmansa tulleen todeksi" hänen päästessä pelaamaan kotikaupunkinsa joukkueeseen. Corrado oli kymmenen viikkoa sivussa loukkaantumisen seurauksena, mutta pääsi viimein tekemään debyyttinsä Toronton paidassa 15. joulukuuta 2015 joukkueen hävitessä Tampa Bay Lightningille jatkoajalla lukemin 5-4.

Corrado juuttui Maple Leafsissa kokoonpanon ulkopuolelle, mutta häntä ei kuitenkaan lähtetty AHL:n Toronto Marliesiin. Maple Leafsin kauden 2016–2017 42 ensimmäisen ottelun aikana Corrado oli 35 kertaa terveenä pelaavan kokoonpanon ulkopuolella. Hän pelasi maaliskuuhun mennessä 2 NHL-ottelua ja 18 AHL-ottelua. Pittsburgh Penguins hankki hänet maaliskuussa vaihdossa Eric Fehriin, Steve Oleksyyn ja 4. kierroksen vuoroon vuoden 2017 varaustilaisuudessa.

 Tilastot 
 2009-2010  Sudbury Wolves  OHL  63  1  8  9  46  4  0  1  1  0 2010-2011  Sudbury Wolves  OHL  67  4  26  30  94  8  1  4  5  8 2011-2012  Sudbury Wolves  OHL  60  3  23  26  81  4  0  0  0  12   Chicago Wolves  AHL  4  0  1  1  0  2  0  0  0  0 2012–2013  Vancouver Canucks  NHL  3  0  0  0  0  4  0  0  0  0   Sudbury Wolves  OHL  41  6  21  27  44  –  –  –  –  –   Kitchener Rangers  OHL  28  1  17  18  45  10  1  1  2  6   Chicago Wolves  AHL  3  0  2  2  0  –  –  –  –  – 2013–2014  Vancouver Canucks  NHL  15  1  0  1  4  –  –  –  –  –   Utica Comets  AHL  59  6  11  17  46  –  –  –  –  – 2014–2015  Vancouver Canucks  NHL  10  1  0  1  0  –  –  –  –  –   Utica Comets  AHL  35  7  9  16  31  18  1  0  1  24 2015–2016  Toronto Maple Leafs  NHL  39  1  5  6  26  –  –  –  –  –   Toronto Marlies  AHL  7  0  3  3  2  –  –  –  –  – 2016–2017  Toronto Marlies  AHL  18  1  11  12  14  –  –  –  –  –   Toronto Maple Leafs  NHL  2  0  0  0  6  –  –  –  –  –   Wilkes-Barre/Scranton Penguins  AHL  17  1  3  4  6  1  0  0  0  2   Pittsburgh Penguins  NHL  2  0  0  0  2  –  –  –  –  – 2017–2018  Wilkes-Barre/Scranton Penguins  AHL  32  1  13  14  18  –  –  –  –  –   Pittsburgh Penguins  NHL  5  0  0  0  2  –  –  –  –  – 2018–2019  Toronto Marlies  AHL  39  2  4  6  18  –  –  –  –  – 2019–2020  Belleville Senators  AHL  36  0  10  10  18  –  –  –  –  – 2020–2021  Modo Hockey  Allsvenskan  34  4  13  17  24  –  –  –  –  – 6 kautta  yhteensä  NHL  76  3  5  8  40  4  0  0  0  0 9 kautta  yhteensä  AHL  250  18  67  85  153  21  1  0  1  26

 Lähteet 




 Viitteet 

Luokka:Kanadalaiset jääkiekkoilijat
Luokka:Vancouver Canucksin varaamat pelaajat
Luokka:Vuonna 1993 syntyneet
Luokka:Elävät henkilöt